[image: C:\Users\marh\AppData\Local\Microsoft\Windows\Temporary Internet Files\Content.Outlook\3DQ1N8R9\LMST_auto_stor.jpg]

	30. september 2026



PRODUKTRESUMÉ

for

Natriumklorid "Noridem", infusionsvæske, opløsning


0.	D.SP.NR.
34245

1.	LÆGEMIDLETS NAVN
Natriumklorid "Noridem"

2.	KVALITATIV OG KVANTITATIV SAMMENSÆTNING
Hver ml opløsning indeholder 9 mg natriumchlorid (9 mg/ml). 
Elektrolytindhold: Na+ 154 mmol/L; Cl- 154 mmol/l. 

Alle hjælpestoffer er anført under pkt. 6.1.

3.	LÆGEMIDDELFORM
Infusionsvæske, opløsning

Klar, farveløs opløsning fri for synlige partikler. 
Osmolaritet: 265-310 mOsm/kg.
Opløsningens pH: 4.5 – 7.0.


4.	KLINISKE OPLYSNINGER

4.1	Terapeutiske indikationer
[bookmark: _Hlk175846904]Natriumklorid "Noridem", infusionsvæske, opløsning, 9 mg/ml er indiceret til voksne og børn ved følgende indikationer:
0. isoton ekstracellulær dehydrering,
0. natriummangel,
0. hypochloræmisk metabolisk alkalose forbundet med væsketab.

Natriumklorid "Noridem", infusionsvæske, opløsning, 9 mg/ml anvendes også: 
0. som primingopløsning til ekstrakorporale kredsløb 
0. som vehikel eller fortyndingsmiddel til en række kompatible lægemidler, der administreres som intravenøse infusioner.
0. som skylle- og primingopløsning til intravaskulære katetre

4.2	Dosering og administration
[bookmark: _Hlk212208643]
Dosering

Voksne, ældre og børn:
Dosis, infusionshastighed og behandlingsvarighed skal tilpasses individuelt ud fra alder, vægt, klinisk tilstand (f.eks. forbrændinger, kirurgi, hovedtraume eller infektion), samtidig behandling og hydreringsstatus (se pkt. 4.4 og 4.8).

Anbefalet dosering
· Voksne: 500 ml til 3 l/24 timer, justeret efter det individuelle behov for væske og elektrolytter. 
· Pædiatriske patienter: 20 til 100 ml pr. 24 timer pr. kg legemsvægt afhængigt af alder og legemsvægt. Ved svær dehydrering kan der gives 20 ml/kg den første time. Tag det samlede daglige væskeindtag i betragtning ved beregning af dosis. 
· Ældre: Samme dosering som til voksne, men med forsigtighed hos patienter med hjerte- eller nyreinsufficiens.

Infusionshastighed
Hastigheden afhænger af den kliniske tilstand (se pkt. 4.4). For at undgå osmotisk demyelinisering må stigningen i serumnatrium ikke overstige 8 mmol/l pr. dag. En korrektionshastighed på 4–6 mmol/l/dag er generelt passende.

Anvendelse som vehikel/fortyndingsmiddel
Ved anvendelse som fortyndingsmiddel er de sædvanlige volumener 50–250 ml pr. dosis. Dosis og infusionshastighed afhænger af det tilsatte lægemiddel.

Administration

Kun til intravenøs infusion. Anvend et sterilt, pyrogenfrit infusionssæt og aseptisk teknik. Kontroller opløsningens klarhed og beholderens integritet før brug. Administrer straks efter tilslutning af infusionssættet.

Fleksible plastbeholdere må ikke forbindes i serie. Tryksætning eller anvendelse af ventilerede infusionssæt med ventilen åben kan medføre luftemboli. Kompatible produkter kan tilsættes før eller under infusion via injektionsporten.

Se pkt. 6.2 og 6.6 for oplysninger om uforligeligheder og tilberedning sammen med andre lægemidler.

4.3	Kontraindikationer
[bookmark: _Hlk212208734]Alvorlig hypernatriæmi og alvorlig hyperchloræmi. 
Kontraindikationerne for det tilsatte lægemiddel skal tages i betragtning.

4.4	Særlige advarsler og forsigtighedsregler vedrørende brugen

Risiko for væske- og/eller solutter samt elektrolytforstyrrelser
For stort volumen eller hurtig infusion af Natriumklorid "Noridem" infusionsvæske, opløsning, 9 mg/ml, kan medføre hyperhydrering, hypervolæmi, ødem, elektrolytforstyrrelser eller syre-base-forstyrrelser. Overvåg væskebalance, elektrolytter og syre-base-status under behandlingen.

Anvendelse hos patienter med risiko for natriumretention, væskeoverbelastning og ødem
Natriumklorid "Noridem", infusionsvæske, opløsning, 9 mg/ml, skal anvendes med særlig forsigtighed, hvis overhovedet, hos patienter med eller med risiko for:
· metabolisk acidose, især hos patienter med nedsat nyrefunktion
· hypervolæmi eller hyperhydrering, kongestivt hjertesvigt og lungeødem, hypokaliæmi
· iskæmisk hjertesygdom
· iatrogen hyperchloræmisk metabolisk acidose 
· tilstande, der kan medføre natrium-/væskeretention (f.eks. primær eller sekundær hyperaldosteronisme, hypertension, hjertesvigt, leversygdom, herunder cirrose, nyresygdom, herunder nyrearteriestenose, nefrotisk syndrom, akut nyresvigt, præeklampsi/eklampsi).

Forsigtighed tilrådes også hos patienter, der behandles med kortikosteroider eller andre lægemidler, som øger natrium-/væskeretention (se pkt. 4.5).

Risiko for osmotisk demyeliniseringssyndrom
For at forebygge udvikling af osmotisk demyeliniseringssyndrom må stigningen i serumnatriumniveauet ikke overstige 8 mmol/l/dag (se pkt. 4.2, 4.8, 4.9).

Anvendelse hos patienter med (alvorligt) nedsat nyrefunktion
Natriumklorid "Noridem", infusionsvæske, opløsning, 8 mg/ml, skal administreres med særlig forsigtighed til patienter med eller med risiko for alvorligt nedsat nyrefunktion, da det kan medføre natriumretention.

Infusionsreaktioner
Der er rapporteret sjældne overfølsomhedslignende reaktioner (hypotension, pyreksi, rysten, kulderystelser, urticaria, udslæt, pruritus). Stop straks infusionen, og iværksæt klinisk indiceret behandling.

Anvendelse som vehikel/fortyndingsmiddel
Tag sikkerhedsoplysningerne for ethvert tilsat lægemiddel i betragtning.

Særlige patientgrupper

Pædiatrisk population
Overvåg plasmaelektrolytterne nøje. Gentagne infusioner må kun gives efter bestemmelse af serumnatrium.

Ældre
Ved valg af type infusionsvæske samt infusionsvolumen/-hastighed til en ældre patient skal det tages i betragtning, at ældre patienter generelt har større sandsynlighed for at have hjerte-, nyre-, lever- eller andre sygdomme eller samtidig behandling med andre lægemidler.

Se pkt. 6.6 for oplysninger om tilberedning af produktet og kompatible lægemidler.

4.5	Interaktion med andre lægemidler og andre former for interaktion
Interaktioner forbundet med ethvert tilsat lægemiddel skal tages i betragtning. 



Lithium
Der skal udvises forsigtighed ved anvendelse af natriumchloridopløsning til patienter i behandling med lithium. Administration af natrium kan øge den renale clearance af lithium og dermed potentielt reducere lithiumniveauet i kroppen.

Lægemidler, som kan øge natrium- og vandretention (f.eks. kortikosteroider, NSAID'er og carbenoxolon), kan øge risikoen for væskeoverbelastning og hypertension.

Lægemidler, der forstærker virkningen af vasopressin kan øge risikoen for hospitalserhvervet hyponatriæmi under intravenøs væskebehandling. Serumnatrium skal overvåges nøje (se pkt. 4.2, 4.4, 4.8). 
Disse omfatter følgende lægemidler: 
0. Stimulerer frigivelsen af vasopressin: chlorpropamid, clofibrat, carbamazepin, vinkristin, selektive serotoningenoptagelseshæmmere (SSRI'er), 3,4-methylendioxy-N-methamfetamin (MDMA), ifosfamid, antipsykotika, narkotika
0. Forstærker virkningen af vasopressin: chlorpropamid, NSAID'er, cyclophosphamid
0. Vasopressinanaloger: desmopressin, oxytocin, vasopressin, terlipressin

4.6	Fertilitet, graviditet og amning

Graviditet
Der foreligger ingen tilstrækkelige data om anvendelse af natriumchlorid infusionsvæske, opløsning, 9 mg/ml, hos gravide kvinder. Dyreforsøg tyder ikke på skadelige virkninger ved fysiologiske terapeutiske doser med hensyn til reproduktionstoksicitet (se pkt. 5.3). 

Opløsningen må kun anvendes, når det er nødvendigt, og når den potentielle fordel opvejer den potentielle risiko for den enkelte patient.

Der skal udvises forsigtighed hos patienter med præeklampsi/eklampsi (se pkt. 4.4).

Natriumchlorid, infusionsvæske, opløsning, 9 mg/ml, skal administreres med særlig forsigtighed til gravide kvinder under fødslen, især med hensyn til serumnatrium, hvis det administreres i kombination med oxytocin (se pkt. 4.4, 4.5 og 4.8).

Når opløsningen anvendes som fortyndingsmiddel til kompatible lægemidler, skal det tilsatte lægemiddels art og dets anvendelse under graviditet og amning vurderes særskilt.

Amning
Natriumchlorid forekommer naturligt i modermælk. Ved fysiologiske terapeutiske doser forventes der ingen skadelige virkninger hos ammede nyfødte/spædbørn. 

Natriumchlorid, infusionsvæske, opløsning, 9 mg/ml, kan anvendes under amning, hvis det er nødvendigt.

Fertilitet
Virkningen af natriumchlorid på human fertilitet er ikke undersøgt. Ved fysiologiske terapeutiske doser forventes der ingen skadelige virkninger.



4.7	Virkning på evnen til at føre motorkøretøj og betjene maskiner
Ikke mærkning.
Natriumklorid "Noridem", infusionsvæske, opløsning, 9 mg/ml, påvirker ikke eller kun i ubetydelig grad evnen til at føre motorkøretøj og betjene maskiner.

4.8	Bivirkninger
Tabellen nedenfor omfatter bivirkninger forbundet med administrationsteknikken samt nogle bivirkninger relateret til indtagelsen af natriumchlorid.

Hyppigheden af de bivirkninger, der er anført i dette afsnit, kan ikke estimeres ud fra de foreliggende data.

Generelle bivirkninger forårsaget af overdosering med natriumchlorid er anført i pkt. 4.9 (se Symptomer)

	Systemorganklasse (SOC)
	Bivirkninger
	Hyppighed

	Nervesystemet
	osmotisk demyeliniseringssyndrom1
	ikke kendt

	
	rysten2
	

	
	akut hyponatriæmisk encefalopati*
	

	Vaskulære sygdomme
	hypertension
	ikke kendt

	
	hypotension2
	

	Hud og subkutane væv
	urticaria2
	ikke kendt

	
	udslæt2
	

	
	kløe2
	

	[bookmark: _Hlk211861684]Metabolisme og ernæring
	hypervolæmi, hyperhydrering
	ikke kendt

	
	hypernatriæmi
	

	
	hyperchloræmi
	

	
	hyperchloræmisk metabolisk acidose
	

	
	hospitalserhvervet hyponatriæmi*
	

	Almene symptomer og reaktioner på administrationsstedet
	pyreksi2
	ikke kendt

	
	kulderystelser2
	

	
	ødem
	

	
	reaktioner på infusionsstedet, såsom:
· erytem på infusionsstedet3
· irritation, stribedannelse ved injektionsstedet, brændende fornemmelse3
· lokal smerte eller reaktion, urticaria på infusionsstedet3
· infektion på injektionsstedet3
· venøs trombose3 eller flebitis3, der breder sig fra injektionsstedet, samt ekstravasation
	


1 	Se pkt. 4.2, 4.4 og 4.9
2 	Infusionsreaktioner. Se pkt. 4.4
3 	Reaktioner forbundet med infusionsteknikken 
*	Hospitalserhvervet hyponatriæmi kan medføre irreversibel hjerneskade og død (se pkt. 4.2, 4.4, 4.5).



Kompatible/tilsatte lægemidler
Ved anvendelse som fortyndingsmiddel afgør det tilsatte lægemiddel sandsynligheden for yderligere bivirkninger.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering

Symptomer
I tilfælde af overdosering kan der opstå ubalance i elektrolytstatus, såsom hypernatriæmi, hyperchloræmi, hyperhydrering, akut volumenoverbelastning, serumhyperosmolaritet og hyperchloræmisk metabolisk acidose.

Generelle bivirkninger ved overskud af natrium i kroppen omfatter kvalme, opkastning, diarré, mavekramper, tørst, nedsat spyt- og tåresekretion, svedtendens, feber, takykardi, hypertension, nyresvigt, perifert ødem og lungeødem, respirationsstop, hovedpine, svimmelhed, rastløshed, irritabilitet, svaghed, muskeltrækninger og muskelstivhed, kramper, koma og død.

Hurtig stigning i serumnatriumniveauet hos patienter med kronisk hyponatriæmi kan føre til osmotisk demyeliniseringssyndrom (se pkt. 4.2, 4.4 og 4.8).

Behandling
I tilfælde af overdosering skal infusionen straks afbrydes, diuretika administreres med kontinuerlig overvågning af serumelektrolytterne, og elektrolytforstyrrelser samt syre-base-balancen korrigeres.

Når natriumchlorid, infusionsvæske, opløsning, 9 mg/ml anvendes som fortyndingsmiddel til injicerbare præparater af andre lægemidler, vil tegn og symptomer på overinfusion være relateret til arten af de anvendte kompatible lægemidler. I tilfælde af utilsigtet overinfusion skal behandlingen seponeres, og patienten skal observeres for relevante tegn og symptomer relateret til det administrerede lægemiddel. Relevante støttende foranstaltninger skal iværksættes efter behov.

4.10	Udlevering
B




5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk gruppe: Opløsninger med virkning på elektrolytbalancen; elektrolytter,  
ATC-kode: B05BB01

Virkningsmekanisme
Fysiologisk opløsning anvendes til at erstatte væske og elektrolytter som midlertidig bloderstatning. Natriumchlorid er afgørende for syre-base-balancen og for nerve- og muskelcellernes funktion. Natrium og chlorid er desuden vigtige for opretholdelsen af det osmotiske tryk.

Chlorid er det dominerende anion i den ekstracellulære væske. Chlorid er efter natrium den mest forekommende elektrolyt i serum og spiller en central rolle i reguleringen af kroppens væsker, elektrolytbalancen, opretholdelsen af elektrisk neutralitet og syre-base-status samt er en væsentlig komponent ved vurdering af mange patologiske tilstande. Den intracellulære chloridkoncentration er ca. 1 mmol/l.

Natrium er den vigtigste kation i det ekstracellulære væskerum og regulerer dets volumen sammen med forskellige anioner. Natrium og kalium er de vigtigste bærere af bioelektriske processer i organismen. Natriumniveauet og organismens væskehomeostase er tæt forbundet. Enhver fysiologisk unormal ændring i plasmanatriumkoncentrationen påvirker samtidig organismens væskestatus. Uanset serumosmolaliteten vil en øget natriumkoncentration i organismen øge væskeindholdet, mens et fald i natriumkoncentrationen medfører en reduktion af kropsvæsken. Nyrerne er den vigtigste regulator af natrium- og vandbalancen. I samspil med hormonelle reguleringsmekanismer (renin-angiotensin-aldosteron-systemet og antidiuretisk hormon) er nyrerne hovedsageligt ansvarlige for volumenstabiliteten og væskesammensætningen i det ekstracellulære væskerum.

5.2	Farmakokinetiske egenskaber

Absorption og distribution
Natriumklorid "Noridem", 9 mg/ml, indeholder 154 mmol/l natrium og 154 mmol/l chlorid og er derfor isotonisk med humant plasma. pH-værdien for natriumchlorid 9 mg/ml holdes inden for intervallet 4.5‑7.0, og titreringssurheden er < 1 mmol NaOH/l. To timer efter infusionen findes kun 20-25 % af det oprindeligt infunderede volumen fortsat i det intravaskulære rum, hvorefter dette forbliver stabilt i 4 timer.

Efter intravenøs administration passerer natriumchlorid direkte over i blodcirkulationen og fordeles bredt i kroppen, hovedsageligt i den ekstracellulære væske.

Distributionsvolumenet for Natriumklorid "Noridem" 9 mg/ml er 15 % til 17 % af legemsvægten.

Kroppens samlede natriumindhold er ca. 80 mmol/kg, hvoraf ca. 97 % findes ekstracellulært og ca. 3 % intracellulært. Den daglige omsætning er ca. 100–180 mmol (svarende til 1.5-2.5 mmol/kg legemsvægt).



Biotransformation
Natriumchlorid metaboliseres ikke.

Elimination
Natriumchlorid udskilles hovedsageligt via urinen gennem nyrerne, mens en mindre del udskilles gennem sved.

Både natrium og chlorid kan filtreres i glomeruli og delvist reabsorberes i nyretubuli. Chloridhomeostasen er tæt knyttet til natrium- og kaliumhomeostasen. Chlorid udveksles med bikarbonat i nyretubulussystemet og deltager derfor i reguleringen af kroppens syre-base-balance. Sammen med natrium opretholder chlorid det osmotiske tryk i de ekstracellulære væsker, idet de to ioner tilsammen bidrager med ca. 80 % af den ekstracellulære osmolaritet. Chlorid spiller også en vigtig rolle i udviklingen af membranpotentialet og i mineralhomeostasen.

5.3	Non-kliniske sikkerhedsdata
Non-kliniske data viser ingen særlig risiko for mennesker ved anvendelse i fysiologisk terapeutiske doser.

Reproduktions- og udviklingstoksicitet samt genotoksiske fund blev kun observeret ved doser, der var væsentligt højere end de terapeutiske doser til mennesker.


6.	FARMACEUTISKE OPLYSNINGER

6.1	Hjælpestoffer
Vand til injektionsvæsker.

6.2	Uforligeligheder
Opløsningen anvendes ofte som basis for administration af andre lægemidler i form af intravenøs infusion. I mangel af kompatibilitetsstudier må dette lægemiddel ikke blandes med andre lægemidler. Vedrørende mulige interaktioner og uforligeligheder henvises til produktresuméet og indlægssedlen for det lægemiddel, som er beregnet til at blive blandet eller administreret samtidig med natriumchlorid infusionsvæske, opløsning. Lægemidler, der er kendt for at være uforligelige, må ikke anvendes.

6.3	Opbevaringstid

Polypropylenflasker: 
3 år

Polypropylenposer på 50 ml: 
2 år 

Polypropylenposer på 100 ml: 
1 år

Polypropylenposer på 250 ml, 500 ml og 1000 ml: 
30 måneder

[bookmark: _Hlk212455702]Fra et mikrobiologisk synspunkt bør produktet anvendes straks. Hvis produktet ikke anvendes straks, er opbevaringstid og -betingelser før anvendelse brugerens ansvar og vil normalt ikke overstige 24 timer ved 2 til 8°C, medmindre åbningen har fundet sted under kontrollerede og validerede aseptiske forhold.

6.4	Særlige opbevaringsforhold

Polypropylenflasker: 
Dette lægemiddel kræver ingen særlige forholdsregler vedrørende opbevaringen.

Polypropylenposer 50 ml: 
Opbevares ved temperaturer under 30 °C.

Polypropylenposer 100 ml: 
Opbevares ved temperaturer under 25 °C.

Polypropylenposer 250 ml, 500 ml og 1000 ml: 
Dette lægemiddel kræver ingen særlige forholdsregler vedrørende opbevaringen.

Se pkt. 6.3 vedrørende opbevaringsbetingelser efter første åbning og holdbarhed under brug.

6.5	Emballagetype og pakningsstørrelser
[bookmark: _Hlk212204538]Infusionsposer af polypropylen forsynet med 2 polypropylenrør, forseglet med en polypropylen-twist-off-port og en injektionsport af polycarbonat med hætte. Hver polypropylenpose er omsluttet af en gennemsigtig beskyttelsespose af plast og er derefter pakket i kartoner.

Pakningsstørrelser: 50 × 50 ml, 25 × 100 ml, 25 × 250 ml, 20 × 500 ml, 10 × 1000 ml 

Infusionsflasker af polypropylen er forseglet med: 
0. enten en formstøbt plastikhætte med en gummipakning og en afrivningsring (enkeltport) 
0. eller en dobbeltportshætte, som har en indvendig gummipakning og to afrivningsringe på ydersiden.
Flaskerne er pakket i kartoner.

Pakningsstørrelser: 20 × 100 ml, 20 × 250 ml, 20 × 500 ml, 10 × 1000 ml 

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Instruktionerne nedenfor vedrører det korrekte udstyr og den korrekte metode, der skal anvendes ved gennembrydning af hætten på polypropylenflasker (PP) med Natriumklorid "Noridem":

1. Hold om beholderens hals med den ene hånd for at stabilisere beholderen på en vandret, stabil overflade. 

1.  Fjern ringen fra beskyttelseshætten.

3a. 	Anvend en steril hypodermisk engangsnål med en udvendig diameter på 0.80-1.20 mm (18-21G). 

3b. 	En spids af rustfrit stål eller plast, der opfylder kravene i ISO 15759:2005, er også egnet til at gennembryde flasken. Spike skal inspiceres før brug. Den skal være skarp og ubeskadiget. En beskadiget spike skal udskiftes. 
Indfør forsigtigt nålen eller IV-sættets spike (i lodret position i forhold til hætten – 90° vinkel) i gummiseptumet. Indfør ikke nålen for dybt, da indføring af nålen forbi dens ansats vil udvide porten for meget og gøre genforsegling vanskeligere.  

4. 	Undgå at rotere spiken ved gennembrydning af porten. Der må kun udføres ét gennembrydningsforsøg på hver port i flasken.

5. 	Det anbefales at anvende IV-sæt udstyret med filter i overensstemmelse med kravene i ISO 15759:2005. For korrekt flow af opløsningen er et IV-sæt med luftventil nødvendigt.

Infusionsvæsken skal inspiceres omhyggeligt visuelt og må ikke administreres, hvis der er synlige partikler. Anvend kun klare opløsninger i intakte beholdere.

Lægemidler, hvis kompatibilitet med Natriumklorid "Noridem", infusionsvæske, opløsning, 9 mg/ml er dokumenteret, kan tilsættes før infusion eller under infusion via injektionsporten. Vedrørende anvisninger om tilberedning, opbevaring og administration af opløsninger, der indeholder kompatible lægemidler, henvises til produktresuméet og indlægssedlen for de kompatible lægemidler, der skal tilsættes.

Når et kompatibelt lægemiddel anvendes, skal isotoniciteten kontrolleres før parenteral administration. 
Grundig og omhyggelig aseptisk blanding af ethvert kompatibelt lægemiddel er obligatorisk.
Kun til engangsbrug.
Kassér eventuelt ubrugt indhold.

Ikke anvendt lægemiddel samt affaldsmateriale skal bortskaffes i henhold til lokale krav.

7.	INDEHAVER AF MARKEDSFØRINGSTILLADELSEN
Noridem Enterprises Limited
Evagorou & Markariou
Mitsi Building 3, Office 115
1065 Nicosia
Cypern



Repræsentant
FrostPharma AB
Berga Backe 2
182 53 Danderyd
Sverige

8.	MARKEDSFØRINGSTILLADELSESNUMMER (-NUMRE)
72602

9.	DATO FOR FØRSTE MARKEDSFØRINGSTILLADELSE
30. september 2026

10.	DATO FOR ÆNDRING AF TEKSTEN
-

